text: Walumaa galatti ilmi namaa naannoo haala ajaa’ibaatiin dizaayin godhame keessatti uumame. Rabbillee Qur’aana keessatti akkana jedha:
text: #000009
text: ‘Sila akka Rabbiin wantoota samii keessaatiifi wantoota dachii keessaas isaaniif laaffisee, tola isaa mul’attuu fi dhokattus irratti dhangalaase hin argitanii? Namootaa irraas nama beekumsa, ragaa fi kitaaba ibsaa ta’een maletti (waa’ee) Rabbii keessatti falmutu jira.’ (Luqmaan 31:20)
text: #000010
text: Namoota Ragaa fi beekumsa gahaa waa’ee hawaa kanaa hin qabne qofatu, Rabbi hin jiru jedhaa falma. Namoota kanniintu kijibaan ummata dhamaasuudhaaf carraaqa. Namni olola namoota kanniinii irraa fagaatee dhugaa jirtu beekuudhaaf carraaqqate garuu, shakkii malee dhugaa barbaadu san ni argata. Rabbillee karaa isaaf bana. Walumaa galatti yaadni Rabbitti amanuu kun, gaafuma duraa qalbii namaa keessatti maxxanee waan uumameedha. Rabbitti amanuun waanuma akka harkaa fi ijaa qaama keenya wajjiin uumameedha. Namnummaan an amantii hin qabu jedhee haasawu yeroo rifatu maqaa Rabbii waama. Inni kunis Rabbitti amanuun waanuma uumamaan ilma namaa wajjiin uumame akka ta’e nu amansiisa.
text: #000011
text: Haala uumama naannoo keenyaa yoo ilaallu, wantoota hunda keessa qindoominni ajaa’ibaa akka jiru hubatuu ni dandeenya. Hayyuun Fiiziksii, Stephen Hawking yeroo tokko akkana jedhee ture, “Adaduma beekumsi nuti waa’ee Hawaa kanaatiif qabnu dabalaa deemuun, uumamani kunniin hundi seera waal ta’aa tokkoon bulaa akka jiran hubatuu dandeenya”jedhe. Dhugaa isaati. adaduma wantoota hawaa kana keessa jiran hubataa deemaniin, qindoomina hawaa kana keessa jiru akka amanan isaan taasisa. Wanti hundi seera mataa isaa qaba. Seerri gariin ka nuti beeynu, gariin ka nu jalaa dhokataa taheedha.
text: #000012
text: Jaarraa 20ffaa jalqabarratti saayitistoonni muraasni hawaan kun jalqabaa fi dhuma hin qabu jedhanii amanaa turan. Kanaafuu hawaan kun waan isa uume akka hin qabne dubbatan. Haa ta’u malee kosmolijistoonni booda irra dhufan; dachiin irra jirru tunii fi hawaanis jalqaba akka qaban nutti himuu jalqaban. Umriin hawaa kanaatis waggaa biiliyoona 14 dura akka ta’e nuu ibsan. Kunis gaafa dhoohinsa guddaa, “Big Bang”jalqabe jedhan. Eega hawaan kun jalqaba ni qaba jedhanii nuu amananii, nutis gaafii muraasa isaan gaafachuu barbaanna. Mee xiinxallaa, Sagalee dhukaasaa wahii dhageettan. Yeroo kanatti wanti gaafattan, Sagaleen kun eessaa dhufe kan jedhu ta’a. Osoo namni isin gaafattan, bakka hin jirre irraa akka tasaa dhufe jedhee isinitti himee amantuu laata? Abadan amanuun rakkisaa dha. Sagaleen yoo jiraate, bakki sagaleen sun irraa dhufe ammoo beekamuu qaba. Haaluma walfakkaatuun dhoohinsi guddaan ykn ammoo big bang sababa dhooheef qaba. Waan isa dhooses shakkii malee ni qaba. Kanaafuu wanti dhoohinsa guddaa saniif sababaa ta’e maal akka ta’e gaafatuunis barbaachisaadha, sababaan isaa maalii jennee gafanna. Ammas sababa biraa yoo nuuf kennan, sababaan sanii hoo jedhaa deemuun dirqama ta’a. Haaluma Kanaan osoo gaafataa jirru sababaa bu’uura ta’e san bira gahuun waan hin oolamne.
text: #000014
text: Walumaa galatti jiraachuu waan tokkootiif sababaan barbaachisaa dha. Sababaan sun ammoo bakka irraa ka’uu fi qaama isa sochoosus ni qaba. Haala Kanaan hawaan kun sababaa irraa argame qabaachuun isaa jiraachuu Rabbiitiif ragaa gahaadha.
text: #000016